Hvis du bliver langvarigt syg eller har mange sygedage, har din arbejdsgiver ret til at opsige dig, så længe opsigelsen er sagligt begrundet. Med det menes, at der skal være nogle forhold i virksomheden eller omkring dig som medarbejder, som retfærdiggør, at du bliver opsagt.
Det kan fx være, at virksomheden beslutter at nedlægge din stilling, eller at det vurderes, at du ikke har kompetencer til at løse de opgaver, virksomheden kræver.